Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για το άνοιγμα κοινοτικής δασμολογικής ποσόστωσης για την κριθή ζυθοποιίας που υπάγεται στον κωδικό ΣΟ 1003 00

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στο πλαίσιο της κατάληξης των διαπραγματεύσεων για το άρθρο ΧΧIV.6 της ΓΣΔΕ, υπεγράφη συμφωνία με τις Ηνωμένες Πολιτείες σχετικά με το καθεστώς εισαγωγής από την ΕΚ για τα σιτηρά και το ρύζι. Σύμφωνα με τους όρους αυτής της συμφωνίας,

«Οι Ηνωμένες Πολιτείες και η Ευρωπαϊκή Κοινότητα συμφωνούν ότι κατά τη διάρκεια του πρώτου τριμήνου του 1996 και, στη συνέχεια, μετά από αίτηση του ενός ή του άλλου μέρους, η κυβέρνηση των Ηνωμένων Πολιτειών και η Επιτροπή των Ευρωπαϊκών Κοινοτήτων θα προβούν σε επανεξέταση της λειτουργίας του συστήματος των «αντιπροσωπευτικών τιμών» για τα σιτηρά και το ρύζι. Αν το ένα από τα δύο μέρη διαπιστώσει ότι η λειτουργία του συστήματος παρεμποδίζει σοβαρά τα εμπορικά ρεύματα μεταξύ τους, η Επιτροπή, μετά από διαβουλεύσεις με την κυβέρνηση των Ηνωμένων Πολιτειών, θα μελετήσει αμέσως τα προβλήματα που αντιμετωπίζονται με σκοπό να θέσει σε εφαρμογή τις κατάλληλες λύσεις.»

Τέτοια προβλήματα εντοπίσθηκαν για την κριθή ζυθοποιίας το 1996, 1997, 1998, 1999 και 2000 και ανοίχθηκε δασμολογική ποσόστωση 30 000 τόνων, για την περίοδο από 1ης Ιουνίου έως 31 Δεκεμβρίου 1996 και ((ή((( δασμολογική ποσόστωση 50 000 τόνων ανοίχθηκε για το έτη 1997, 1998, 1999 και 2000. Τα προβλήματα που είχαν εντοπισθεί τα έτη 1996-2000 εξακολουθούν να υφίστανται και, ως εκ τούτου, προτείνεται να ανοιχθεί ετήσια δασμολογική ποσόστωση 50 000 τόνων για το 2001 και το 2002.

2001/0051 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για το άνοιγμα κοινοτικής δασμολογικής ποσόστωσης για την κριθή ζυθοποιίας που υπάγεται στον κωδικό ΣΟ 1003 00

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133,

την πρόταση της Επιτροπής [1],

[1] ΕΕ C της , σ. .

Εκτιμώντας:

(1) Κατά την ολοκλήρωση των διαπραγματεύσεων για το άρθρο ΧΧΙV.6 της ΓΣΔΕ, η Κοινότητα δεσμεύτηκε να εξετάσει τα προβλήματα που εντοπίζονται στην περίπτωση κατά την οποία η λειτουργία του συστήματος της «αντιπροσωπευτικής τιμής» για τα σιτηρά φαίνεται να παρεμποδίζει το εμπόριο. Ορισμένες αποστολές κριθής ζυθοποιίας δημιούργησαν δυσκολίες.

(2) Για να αντιμετωπισθούν αυτά τα εμπόδια, πρέπει να ανοιχθεί για το 2001 και το 2002 κοινοτική δασμολογική ποσόστωση για την κριθή ζυθοποιίας που υπάγεται στον κωδικό ΣΟ 1003 00.

(3) Οι λεπτομέρειες εφαρμογής του παρόντος κανονισμού πρέπει να εγκριθούν σύμφωνα με το άρθρο 23 του κανονισμού (ΕΟΚ) αριθ. 1766/92 του Συμβουλίου, της 30ής Ιουνίου 1992, για την κοινή οργάνωση αγοράς στον τομέα των σιτηρών [2].

[2] ΕΕ L 181 της 1.7.1992, σ. 21. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1666/2000 (ΕΕ L 193 της 29.7.2000, σ. 1).

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται για το 2001 και 2002 ετήσια κοινοτική δασμολογική ποσόστωση 50 000 τόνων για την κριθή ανωτέρας ποιότητας που υπάγεται στον κωδικό ΣΟ 1003 00 και προορίζεται για την παραγωγή βύνης που χρησιμοποιείται στην παρασκευή ορισμένων μπυρών που υφίστανται παλαίωση σε δεξαμενές που περιέχουν ξύλο οξιάς.

2. Το κοινό δασμολόγιο που εφαρμόζεται στην ποσόστωση καθορίζεται σε 50% του πλήρους ποσοστού του δασμού που ισχύει κατά την ημέρα της εισαγωγής, χωρίς τη μείωση που εφαρμόζεται επί των εισαγωγών κριθής ζυθοποιίας.

Άρθρο 2

Η Επιτροπή εγκρίνει λεπτομερείς κανόνες για την εφαρμογή του παρόντος κανονισμού σύμφωνα με τη διαδικασία που καθορίζεται στο άρθρο 23 του κανονισμού (ΕΟΚ) αριθ. 1766/92, και ιδίως:

i) τις διατάξεις που εγγυώνται την ποιότητα της κριθής και, εάν είναι αναγκαίο, διατάξεις που αφορούν την αναγνώριση εγγράφων που επιτρέπουν να επαληθευτεί η εν λόγω εγγύηση.

ii) τις διατάξεις που επιτρέπουν να εξακριβωθεί εάν η κριθή χρησιμοποιείται για την παραγωγή βύνης που προορίζεται για την παρασκευή μπύρας που παλαιώνεται σε δεξαμενές που περιέχουν ξύλο οξιάς.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>